CELEX: C2004/284/09
Language: sk
Date: 2004-11-20 00:00:00
Title: Rozsudok Súdneho dvora (šiesta komora) z 30. septembra 2004 vo veci C-359/03: Komisia Európskych spoločenstiev proti Rakúskej republike (Nesplnenie povinnosti členským štátom — Smernica 90/270/EHS — Ochrana pracovníkov — Práca so zobrazovacími jednotkami — Minimálne požiadavky na bezpečnosť a ochranu zdravia — Neprebratie)

20.11.2004   
            
            
               SK
            
            
               Úradný vestník Európskej únie
            
            
               C 284/5
            
         
      ROZSUDOK SÚDNEHO DVORA
   
   (šiesta komora)
   z 30. septembra 2004
   vo veci C-359/03: Komisia Európskych spoločenstiev proti Rakúskej republike (1)
   
   (Nesplnenie povinnosti členským štátom - Smernica 90/270/EHS - Ochrana pracovníkov - Práca so zobrazovacími jednotkami - Minimálne požiadavky na bezpečnosť a ochranu zdravia - Neprebratie)
   (2004/C 284/09)
   Jazyk konania: nemčina
   Vo veci C-359/03, Komisia Európskych spoločenstiev (splnomocnení zástupcovia: D. Martin a H. Kreppel) proti Rakúskej republike (splnomocnený zástupca: E. Riedl), predmetom ktorej je žaloba o nesplnenie povinnosti podľa článku 226 ES, podaná 19. augusta 2003, Súdny dvor (šiesta komora) v zložení: predseda komory J.-P. Puissochet, sudcovia S. von Bahr a A. Borg Barthet (spravodajca), generálny advokát: D. Ruiz-Jarabo Colomer, tajomník: R. Grass, vyhlásil dňa 30. septembra 2004 rozsudok, ktorého výrok znie:
   
               1.
            
            
               Rakúska republika si tým, že neprijala zákony, iné predpisy a správne opatrenia potrebné na úplné dosiahnutie súladu so smernicou Rady 90/270/EHS z 29. mája 1990 o minimálnych požiadavkách na bezpečnosť a ochranu zdravia pri práci so zobrazovacími jednotkami (piata samostatná smernica v zmysle článku 16 ods. 1 smernice 89/391/EHS), nesplnila povinnosti, ktoré jej vyplývajú z uvedenej smernice.
            
         
               2.
            
            
               Rakúska republika je povinná nahradiť trovy konania.
            
         
      (1)  Ú. v. EÚ C 264 z 1.11.2003